text: 4000 påskeæg trækker folk til Højer
  26 marts 2015 kl. 09.19
  På Nørregade i Højer ligger Egon Hagensens have. En have, der op mod påske tækker publikum til fra nær og fjern.
  Mere end 4000 påskeæg pryder den 65-årige gartners forhave og hvert eneste år kommer flere til.
  - i ugen op til påske mødes hele familien og hygger sig med at pynte haven op, fortæller Egon Hagensen.
  Det hele begyndte for 20 år siden, hvor Egon og konen Bente begyndte at pynte haven op til jul og påske. 
  Nu fylder den megen pynt hele deres lade - julepynten i den ene ende og påskepynten i den anden.
  - Vi synes det er hyggeligt med alle de folk, der kommer forbi i løbet af påskedagene. Indimellem er der ligefrem trafikprop her på Nørregade, fortæller Egon Hagensen stolt.
  
  Se mere i Naboer
  Klokken 15.00 og 19.55 kan du se mere til Egon og hans passion for påskepynt. Der kan du også komme med indenfor i Højers gamle mølle og møde en lokal keramiker, der kommer med fine eksempler på påskepynt i ler. Det er alt sammen på TV SYD+
  